CELEX: C2007/082/71
Language: hu
Date: 2007-04-14 00:00:00
Title: T-246/04. és T-71/05. sz. ügy: Az Elsőfokú Bíróság 2007. február 6-i ítélete – Wunenburger kontra Bizottság ( Tisztviselők – Értékelő jelentés – 1997/1999-es és 1999/2001-es értékelési időszak – Szakmai előmeneteli jelentés – 2001/2002-es értékelési időszak – Megsemmisítés iránti kereset – Elfogadhatóság – Kártérítési kereset – Védelemhez való jog )

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/32
            
         Az Elsőfokú Bíróság 2007. február 6-i ítélete – Wunenburger kontra Bizottság
   (T-246/04. és T-71/05. sz. ügy) (1)
   
   („Tisztviselők - Értékelő jelentés - 1997/1999-es és 1999/2001-es értékelési időszak - Szakmai előmeneteli jelentés - 2001/2002-es értékelési időszak - Megsemmisítés iránti kereset - Elfogadhatóság - Kártérítési kereset - Védelemhez való jog’)
   (2007/C 82/71)
   Az eljárás nyelve: francia
   Felek
   
      Felperes: Jacques Wunenburger (Zágráb, Horvátország) (képviselő: É. Boigelot ügyvéd)
   
      Alperes: az Európai Közösségek Bizottsága (képviselők: G. Berscheid, H. Krämer és C. Berardis-Kayser meghatalmazottak)
   Az ügy tárgya
   Egyrészt a felperessel kapcsolatos, az 1997/1999-es és az 1999/2001-es időszakra vonatkozó értékelőjelentés-tervezet megsemmisítése iránti kérelem, másrészt az állítólagos kár megtérítése iránti kérelem
   Az ítélet rendelkező része
   
               1)
            
            
               Az Elsőfokú Bíróság a felperessel kapcsolatos, a 2001. július 1-jétől2002. december 31-ig terjedő időszakra vonatkozó szakmai előmeneteli jelentés megállapításáról szóló, 2003. szeptember 11-i határozatot megsemmisíti.
            
         
               2)
            
            
               Az Elsőfokú Bíróság kötelezi a Bizottságot, hogy a kinevezésre jogosult hatóság által már kiutalt 2 500 eurón felül fizessen a felperesnek 2 500 eurót az 1997/1999-es és az 1999/2001-es időszakra vonatkozó értékelő jelentés késedelmes elkészítéséért, valamint jelképesen egy eurót a 2001/2002-es időszakra vonatkozó szakmai előmeneteli jelentés késedelmes elkészítéséért.
            
         
               3)
            
            
               Az Elsőfokú Bíróság a kereseteket ezt meghaladó részükben elutasítja.
            
         
               4)
            
            
               Az Elsőfokú Bíróság a Bizottságot kötelezi a költségek viselésére.
            
         
      (1)  HL C 217., 2004.8.28.